b"\n_START_ARTICLE_\nAim\xc3\xa9e Lallement\n_START_SECTION_\nJoventut\n_START_PARAGRAPH_\nAim\xc3\xa9e-Marie n\xc3\xa9ixer a Givet el 16 d'agost de 1898\xc2\xa0en una fam\xc3\xadlia de professors. La guerra de 1914-1918 els obliga a abandonar Ardennes\xc2\xa0i es refugiaren a Versailles, on Aim\xc3\xa9e va poder seguir els seus estudis._NEWLINE_\xc2\xa0Des de molt jove, milit\xc3\xa0 per la igualtat de les dones, inspirant-se en el model de Finl\xc3\xa0ndia, Noruega i Dinamarca, on s'havia obtingut el\xc2\xa0Dret de vot de les dones el 1906. Tamb\xc3\xa9 s'implic\xc3\xa0 en el fet que en els Jocs Ol\xc3\xadmpics no permetien la participaci\xc3\xb3 de les dones. En aquest sentit, l'any 1924 organitz\xc3\xa0 a Par\xc3\xads amb altres dones, uns Jocs Ol\xc3\xadmpics paral\xc2\xb7lels, en els quals destac\xc3\xa0 com a campiona del m\xc3\xb3n en la cursa de 110 m i de llan\xc3\xa7ament de javelina. Va ser membre del partit socialista a Fran\xc3\xa7a, en l'\xc3\xa8poca de L\xc3\xa9on Blum.\n_START_SECTION_\nSegona Guerra mundial\n_START_PARAGRAPH_\nMentre vivia a Reims, va con\xc3\xa8ixer la fam\xc3\xadlia jueva Przedborz els quals van ser deportats a Auschwitz., excepte el fill que va aconseguir escapolir-se per les teulades i va anar a amagar-se a a una llar de noies, de la qual ella n'era la directora, i per fer-lo passar desapercebut el van disfressar de noia  fins al final de la guerra i per aquest motiu va rebre el t\xc3\xadtol\xc2\xa0de Justos entre les nacions per haver salvat la vida d'aquest noi\xc2\xa0durant a Segona Guerra Mundial.\n_START_SECTION_\nMilit\xc3\xa0ncia\n_START_PARAGRAPH_\nVa ser una militant reconeguda tant a nivell nacional com local. Va tenir\xc2\xa0un c\xc3\xa0rrec al despatx nacional del Partit socialista com a responsable de les dones .Tamb\xc3\xa9 va implicar-se en la\xc2\xa0Societat th\xc3\xa9osophique d'Annie Besant._NEWLINE_Aim\xc3\xa9e-Marie es va implicar com a presidenta dels Drets Humans, en el Comit\xc3\xa8 departamental d'acci\xc3\xb3 laica . Va crear\xc2\xa0l'Associaction Familiale La\xc3\xafque,tot  impulsant el\xc2\xa0Lliurepensament. El seu activisme no es va acabar aqu\xc3\xad sin\xc3\xb3 que tamb\xc3\xa9 es va presentar a les eleccions municipals el 1971. Tota aquesta activitat militant i intel\xc2\xb7lectual no va impedir una pr\xc3\xa0ctica esportiva regular, en la qual destaca finalmentn  la nataci\xc3\xb3._NEWLINE_Aim\xc3\xa9e- Marie va morir l'11 de setembre de 1988 i les seves cendres estan al Cementiri de l'Est, de Reims."